Worcester F 80 Distinctiones

201 Prelacio hominem dignum

Prelacio.[[1]](#footnote-1) Hominem dignum prelacione faciunt tria, scilicet, vocacio diuina quia nemo assumit [Heb. 5:4]: *Sibi honorem, sed qui vocatur a Deo*, etc. Secundo gratiarum excellencia, [1] Tim. 3[:2]: *Oportet episcopum irreprehensibilem esse*. Tercio comendabilis fama, vt ibidem [1 Tim. 3:7]: *Oportet autem illum testimonium habere bonum*. Primum istorum propter Deum, secundum propter se, tercium propter proximum. Hec tria tanguntur hic. Nam fuit vocatus specialiter a Domino, quem notatur ibi, quem elegit Dominus, fuit excellenter gratiosus quod notatur non est ei similis. Mirabiliter famosus ibi certe videndum. Ecce ergo eleccione admirabilis, vita mutabilis, fama commendabilis.

¶ In prelato nempe debet esse ostensio boni exempli, sicut aquila volitat supra pullos ad prouocandum eos. Et in gruibus pocior precedit, Ysai. 54[:11]: *Sternam per ordinem lapides tuos*. Rectus est ordo vt superior precedat per bonum exemplum et filii

/fol. 286va/

sequantur patrem vt sibi possunt competere illud Judicum 7[:17]: *Quod me videritis facere, hoc facite*. Est enim prelatus sicut sol qui si conuertatur in tenebras culpe deformantis, luna, id est, conuersacio subditorum conuertetur vilificacionis, et stelle, id est, subditi cadent de celo, id est, de statu perfeccionis.

¶ Secundo, debet esse in eo correctio peccati, sicut pastor contra aduentum lupi, Judicum 5[:20]: *Stelle,* per luminem gratie, *manentes,* per virtutem constancie, *in cursu suo,* humilis obedientie, et *ordine,* regularis iusticie, *pugnauerunt* contra *Sisaram*, quod interpretatur exclusio gaudii, id est, contra malum subditum. Qui non gustat de vino, nescit illud temporare cum aqua.

¶ Tercio, debet esse in eo moderacio precepti, grauitas enim ponderis facit asinum cadere,[[2]](#footnote-2) sed caritas optima est moderatrix precepti, Can. 2[:4]: *Ordinauit in me caritatem*, vt, scilicet, non sim excessiuus in precipiendo nec remissus in negligendo. Ideo prelatus comparatur cornu quod est mollius osse et durius carne, quia prelatus debet secundum iusticiam imparare, secundum prudenciam moderari, Job 38[:33]: *Numquid nosti ordinem celi, et pones rationem eius in terra?* Quarto visitacio inferni, [1] Reg. 17[:18]: *Fratres tuos visitabis, et cum quibus ordinati sunt, disce*.

¶ Inter cetera vero prelatus comparatur virge pastori et luce virge propter rectitudinem, pastori propter sollicitudinem, luci propter plenitudinem.

¶ Debet enim prelatus esse rectus in operacionem, iusta quo ad seipsum in intencione, recta quo ad Deum, in correctione modesta quo ad proximum, Ysai. 11[:1]: *Egredietur virga de radice Jesse*.

¶ Item debet esse sollicitus vigilando supra gregem vt grex mumatur set multiplicetur et Domino reddatur. Exemplum de Jacob, Gen 31, et Luc. [2:8]: *Et pastores erant in regione vigilantes.*

¶ Item debet lucere ad proximi edificacionem, ad meriti sui augmentacionem, ad Dei glorificacionem, Matt. 5[:14, 16]: *Vos estis lux mundi,* *sic luceat lux vestra*.

¶ Item quod vicia non corriguntur, causa est quandoque prelatorum corumpto. Exemplum quando duo commederent allium vnus non sentit fetorem alterius. Sic prelatus corumptus eodem vicio non corripit alium.

¶ Exemplum quando aliquid commenstiblem proicitur in ore canis non latrat contra latrones. Sic nec prelati corumpti, Ysai. [56:10]: *Canes muti non valentes latrare*. Figura ad hoc, Gen. 38[:17]: Judas postquam

/fol. 286vb/

receperat munera de Thamar iustificauit eam quam prius notauit de adulterio.

¶ Et nota quod in sacerdotibus etiam prelatis exiguntur tria vt bene intrent bene viuant, bene regnant. Vnde et triplex questio malo sacderdoti proponitur, Judicum 18[:3]: dicitur enim Miche sacerdoti, *Quis te* adduxit? ecce questio de intrando, *Quid hic agis?* ecce questio de viuendo, *Quam ob causam* venisti? ecce questio de regendo. Sed respondent, Psal. [78:1]: *Deus, venerunt gentes in hereditatem tuam*, scilicet, non vocatis intrantes, *polluerunt templum sanctum tuum*, ecce male viuentes, *posuerunt* Israel *in pomorum custodiam,* ecce male regentes. Ideo dicitur, Sap. 6[:6]: *Judicium durissimum* in *hiis qui presunt fiet*. Durum quidem quia male intrauerunt, durius quia male vixerunt, durissimum quia male rexerunt.

¶ Econtra boni sacerdotes commendantur a bonitate intrandi, Joan. 15[:16]: *Elegi vos, et posui vos vt eatis*. Ad Heb. 5[:4]: Nemo assumit *sibi honorem, sed qui vocatur a Deo.* Secundo a bonitate viuendi, Psal. [100:6]: *Ambulans in via immaculata, hic mihi ministrabat*. Psal. [131:9]: *Sacerdotes tui induantur iustitiam*. Tercio a bonitate regendi, Psal. [1:1]: *Beatus qui non abiit in consilio impiorum.* Mala labia sacerdotis custodiunt legem.

¶ Item nota quod tria muniuntur in homine propter prelacionem, scilicet, pinguedo deuocionis ad Deum propter preocupacionem secularium negociorum, [2] Tim. 2[:4]: *Nemo militans Deo implicat se negotiis secularibus*. Item dulcedo pacis ad seipsum propter perturbacionem euentuum variorum, Luc. 10[:41]: *Martha, sollicita es, et turbaris*.

¶ Item letificacio amoris ad proximum propter correccionem delictorum, Joan. 3[:19]: *Hoc est iudicium, quia lux venit in mundum, et* dilexit, etc.

1. Prelacio ] Lambeth begins this chapter: Hominem dignum prelacione… with the “H” capitalized. [↑](#footnote-ref-1)
2. cadere ] Lambeth, F 128 *om*. F 80. [↑](#footnote-ref-2)